කෙසේ වෙතත්, චමල් රාජපක්ෂ සහ චන්ද්‍රසිරි ගජධීර යන මන්ත්‍රීවරුන් එම කමිටුවේ කටයුතුවලට සම්බන්ධ වීම ප්‍රතික්ෂේප කර තිබුණා.මෙම කමිටුව සිය වාර්තාව ඉදිරිපත් කරනු ලැබුවේ අදාළ දින 3 තුළ සිදුවූ සිදුවීම් සම්බන්ධයෙන් පාර්ලිමේන්තු සභා ගැබ තුළ ඇති කැමරා සහ විද්‍යුත් මාධ්‍යවලින් ලබා ගත් සංස්කරණය නොකළ දර්ශන උපයෝගි කර ගනිමිනුයි.මේ අතර, පාර්ලිමේන්තුවේ සිදුවූ ගැටුමෙන් රුපියල් තුන්ලක්ෂ 25,000 ක හානි සිදුව ඇති අතර, ගැටුම පිළිබදව පාර්ලිමේන්තු මන්ත්‍රීවරුන් 59 කට චෝදනා එල්ල වන බව බී.බී.සී. සිංහල සේවය වාර්තා කළා.